મહિલાની પ્રતીકાત્મક તસવીર

બ્રિટન અને અમેરિકામાં તો રસીકરણની શરૂઆત પણ થઈ ગઈ છે.

જોકે ધાર્મિક કારણોને લીધે મુસલમાનો માટે રસી હલાલ છે કે હરામ, એના પર કેટલાક દેશોમાં ચર્ચા શરૂ થઈ ગઈ છે.

આ ચર્ચાની શરૂઆત દક્ષિણ-પૂર્વ એશિયાઈ અને મુસ્લિમ બહુમતી દેશો ઇન્ડોનેશિયા અને મલેશિયામાં થઈ છે. 

દક્ષિણ-પૂર્વ એશિયામાં ઇન્ડોનેશિયા કોરોના વાઇરસનું હૉટસ્પૉટ બનેલું છે.

અહીં આ સમયે 6.71 લાખથી વધુ કોરોનાના કેસ છે અને તેના કારણે 20 હજારથી વધુ લોકોનાં મૃત્યુ થઈ ચૂક્યાં છે.

હલાલ સર્ટિફિકેટનો મુદ્દો

પ્રતીકાત્મક તસવીર

ઇન્ડોનેશિયા પણ અન્ય દેશોની જેમ રસી માટે વિભિન્ન કંપનીઓ સાથે કરાર કરી રહ્યો છે.

તેણે ચીનસ્થિત સિનોવૅક બાયૉટેક કંપની સાથે રસી માટે કરાર કર્યો છે. આ કંપનીની રસની ટ્રાયલ હજુ ચાલુ છે.

રસીના હલાલ પર ચર્ચા ત્યારે શરૂ થઈ જ્યારે ઇન્ડોનેશિયાના મુસ્લિમ મૌલવીઓની એક શીર્ષ સંસ્થા ઇન્ડોનેશિયા ઉલેમા કાઇન્સિંગે આ રસી માટે હલાલ સર્ટિફિકેટ જાહેર કરવા માટે કહ્યું.

તો મલેશિયાએ પણ વૅક્સિન માટે ફાઇઝર અને સિનોવૅક કંપનીઓ સાથે કરાર કર્યો છે અને ત્યાં પણ મુસ્લિમ સમુદાયમાં રસીના હલાલ કે હરામ થવા પર ચર્ચા તેજ થઈ છે.

જોકે સોશિયલ મીડિયામાં પર એ રીતે પ્રચાર કરાઈ રહ્યો છે કે ઘણા મુસ્લિમ દેશોમાં તેના હરામ કે હલાલને લઈને પણ ચર્ચા ચાલુ છે.

સોશિયલ મીડિયામાં પણ ચર્ચા શરૂ થઈ છે

પણ સાચું એ છે કે હજુ સુધી માત્ર ઇન્ડોનેશિયા અને મલેશિયામાં પણ હરામ અને હલાલને લઈને ચર્ચા થઈ છે.

સોશિયલ મીડિયામાં ઘણા યૂઝર્સ એ પણ અફવા ફેલાવી રહ્યા છે કે આ રસીને હરામ ઘોષિત કરી દેવાઈ છે, જોકે એવું નથી.

કેમ શરૂ થઈ ચર્ચા?

ઇસ્લામમાં એ પ્રોડક્ટને 'હલાલ' કહેવામાં આવે છે, જેમાં 'હરામ' ચીજોનો ઉપયોગ નથી થતો. ઉદાહરણ માટે દારૂ કે સૂવરનું માંસ.

હાલના સમયમાં હલાલ બ્યૂટી પ્રોડક્ટસનો મુસ્લિમ અને બિનમુસ્લિમ દેશોમાં ઉપયોગ વધ્યો છે.

હવે સવાલ એ થાય કે કોરોના રસીને લઈને હરામ કે હલાલની ચર્ચા કેમ શરૂ થઈ?

કોઈ પણ રસીને લાંબા સમય સુધી સુરક્ષિત રાખવા માટે સૂવરનાં હાડકાં, ચરબી કે ચામડીથી બનેલા જિલેટીનનો ઉપયોગ થાય છે.

જોકે કેટલીક કંપનીઓએ ઘણાં વર્ષો સુધી કામ કરીને આના વિના રસી બનાવવામાં સફળતા મેળવી છે.

પોર્ક-ફ્રી વૅક્સિન

સમાચાર એજન્સી એપી અનુસાર, સ્વિટ્ઝર્લૅન્ડની કંપની નોવાર્ટિસે મગજના તાવની પોર્ક-ફ્રી વૅક્સિન બનાવવામાં સફળતા મેળવી છે.

તો સાઉદી અરેબિયા અને મલેશિયાસ્થિત એ. જે. ફાર્મા પોતાની રસી... \n\nમને ઉપરના લેખ માટે સારું શીર્ષક આપો.
કોરોનાની રસી મુસ્લિમો માટે હલાલ કે હરામ? ચર્ચાનું સત્ય શું? - ફૅક્ટ ચેક